/* KOM/97/0413 lopull. - CNS 97/0220 */ Ehdotus neuvoston direktiiviksi sikatuotantoa, nautaeläintuotantoa ja lammas- ja vuohituotantoa koskevien tilastotietojen keruusta 1 päivänä kesäkuuta 1993 annettujen direktiivien 93/23/ETY, 93/24/ETY ja 93/25/ETY muuttamisesta



Virallinen lehti nro C 288 , 23/09/1997 s. 0009



Ehdotus Neuvoston direktiiviksi sikatuotantoa, nautaeläintuotantoa ja lammas- ja vuohituotantoa koskevien tilastotietojen keruusta 1 päivänä kesäkuuta 1993 annettujen Direktiivien 93/23/ETY, 93/24/ETY ja 93/25/ETY muuttamisesta (97/C 288/06) KOM(97) 413 lopull. - 97/0220(CNS) (Komission esittämä 29 päivänä heinäkuuta 1997) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhteisen maatalouspolitiikan moitteettoman hallinnon varmistamiseksi erityisesti sian-, naudan-, lampaan- ja vuohenlihamarkkinoilla komission on voitava saada käyttöönsä säännöllisesti tietoja karjan, sian-, naudan-, lampaan- ja vuohenlihan tuotannon ja tuotantonäkymien kehityksestä, sikatuotantoa koskevien tilastotietojen keruusta 1 päivänä kesäkuuta 1993 annetussa direktiivissä 93/23/ETY (1), nautaeläintuotantoa koskevien tilastotietojen keruusta 1 päivänä kesäkuuta 1993 annetussa direktiivissä 93/24/ETY (2) ja lammas- ja vuohituotantoa koskevien tilastotietojen keruusta 1 päivänä kesäkuuta 1993 annetussa direktiivissä 93/25/ETY (3) säädetään sika-, nautaeläin- ja lammas- ja vuohituotantoa koskevien tilastotutkimusten taajuudesta, olisi suotavaa mukauttaa tilastointiajanjaksoja, jotta tilastotietojen keruuseen käytettävissä olevia resursseja voitaisiin käyttää paremmin, on vähennettävä tilastotietojen keruun maatiloille aiheuttamaa työmäärää, on samanaikaistettava eläinalaa koskevia tilastotietojen keruita niin paljon kuin mahdollista, ja tietyissä jäsenvaltioissa lammas- ja vuohikarja muodostavat ainoastaan vähäisen osuuden yhteisön kokonaiskarjasta, ON ANTANUT TÄMÄN DIREKTIIVIN: 1 artikla Direktiivin 93/23/ETY muuttaminen Muutetaan direktiivi 93/23/ETY seuraavasti: 1. Lisätään 1 artiklaan 4 kohta seuraavasti: "4. Jäsenvaltioille voidaan niiden pyynnöstä ja asianmukaisten asiakirjojen perusteella antaa lupa suorittaa ainoastaan kaksi tilastotietojen keruuta vuodessa kuuden kuukauden välein eli huhti-/toukokuun ja marras-/joulukuun keruut sillä ehdolla, että 12 artiklassa säädettyjen ennusteiden laatu taataan. Saatujen kokemusten ja näiden ennusteiden tulosten perusteella lupa voidaan mahdollisesti peruuttaa. Komissio tekee päätöksen 17 artiklassa säädettyä menettelyä noudattaen." 2. Lisätään 5 artiklaan 3 ja 4 kohdat seuraavasti: "3. Jäsenvaltioiden, joille on annettu lupa suorittaa kaksi tilastotietojen keruuta vuodessa, on toimitettava komissiolle tilastotietojen keruussa saadut väliaikaiset tulokset ja täydentävät arviot: - touko-/kesäkuun tietojen keruun osalta ennen saman vuoden heinäkuun 31 päivää, - marras-/joulukuun tietojen keruun osalta ennen seuraavan vuoden helmikuun 15 päivää. 4. Jäsenvaltioiden, joille on annettu lupa suorittaa kaksi tilastotietojen keruuta vuodessa, on toimitettava komissiolle 4 artiklan 2 kohdassa määritellyt tilastotietojen keruussa saadut tulokset ja täydentävät arviot. - touko-/kesäkuun tietojen keruun osalta ennen saman vuoden syyskuun 15 päivää, - marras-/joulukuun tietojen keruun osalta ennen seuraavan vuoden huhtikuun 1 päivää." 3. Korvataan 6 artiklan 1 kohdassa ilmaisu "joulukuun" ilmaisulla "joulukuun tai marras-/joulukuun" ja 2 kohdassa ilmaisu "huhtikuun" ilmaisulla "huhtikuun tai huhti-/toukokuun". 4. Korvataan 8 artiklan 1 kohdassa ilmaisu "joulukuun" ilmaisulla "marras- tai joulukuun". 2 artikla Direktiivin 93/24/ETY muuttaminen Muutetaan direktiivi 93/24/ETY seuraavasti: 1. Korvataan 1 artikla seuraavasti: "1 artikla 1. Jäsenvaltioiden on kerättävä alueellaan pidettyä nautakarjaa koskevia tilastotietoja koskien kunkin vuoden yhtä touko-/kesäkuun päivää sekä yhtä marras-/joulukuun päivää. 2. Jäsenvaltioille voidaan niiden pyynnöstä antaa lupa suorittaa joko touko-/kesäkuun tai marras-/joulukuun tietojen keruu valituilla alueilla, jos tämä tietojen keruu käsittää vähintään 70 prosenttia nautakarjasta. Jäsenvaltioille, joiden nautakarja on pienempi kuin 1,5 miljoonaa eläintä, voidaan niiden pyynnöstä antaa lupa luopua kokonaan toisesta 1 kohdassa tarkoitetuista tietojen keruista tai järjestää kyseinen tietojen keruu ainoastaan valituilla alueilla. Jäsenvaltioille voidaan niiden pyynnöstä antaa lupa käyttää hallinnollisia lähteitä 1 kohdan mukaisen tilastotietojen keruun sijasta. 3. Komissio tekee päätöksensä 2 kohdassa tarkoitetuista pyynnöistä 17 artiklassa säädettyä menettelyä noudattaen ottaen huomioon 6 artiklasta johtuvat velvoitteet." 2. Korvataan 5 artiklan 1 ja 2 kohdassa ilmaisu "joulukuun" ilmaisulla "marras-/joulukuun". 3. Korvataan 6 artiklan 1 kohdassa ilmaisu "joulukuun" ilmaisulla "marras-/joulukuun". 4. Korvataan 8 artiklan 1 kohdassa ilmaisu "joulukuun" ilmaisulla "marras-/joulukuun". 3 artikla Direktiivin 93/25/ETY muuttaminen Muutetaan direktiivi 93/25/ETY seuraavasti: 1. Korvataan 6 artiklan 2 kohta seuraavasti: "2. Poiketen siitä, mitä 1 ja 5 artiklassa säädetään, Saksalla, Belgialla, Tanskalla ja Alankomailla on lupa arvioida joulukuussa pidetyt lammas- ja vuohikarjat ja Yhdistyneellä kuningaskunnalla on oikeus arvioida joulukuussa pidetty vuohikarja saman vuoden touko- tai kesäkuussa tehtävässä vuosittaisessa karjan laskennassa tai maatilojen rakennetta koskevassa tietojen keruussa lasketun karjan perusteella. Jäsenvaltioiden on toimitettava komissiolle 5 artiklan 1 kohdassa tarkoitetut tulokset ennen tilastointivuotta seuraavan vuoden maaliskuun 1 päivää ja 5 artiklan 2 kohdassa tarkoitetut tulokset ennen tilastointivuotta seuraavan vuoden huhtikuun 1 päivää." 2. Korvataan 9 artikla seuraavasti: "9 artikla Poiketen siitä, mitä 8 artiklassa säädetään a) Saksa, Belgia ja Alankomaat saavat toimittaa lampaiden lukumäärän landia, région/gewestiä tai provincieta kohti tilastointivuoden toukokuussa tehtävään vuosittaiseen karjan laskentaan tai maatilojen rakennetta koskevaan tietojen keruuseen sisältyvän karjansa osalta ennen saman vuoden lokakuun 15 päivää; b) edellä 1 artiklan 2 kohdan b alakohdassa tarkoitetut jäsenvaltiot vapautetaan alueellisen jaottelun toimittamisesta vuohikarjastaan." 3. Korvataan 12 artikla seuraavasti: "12 artikla Poiketen siitä, mitä 11 artiklassa säädetään, Saksan, Belgian, Tanskan ja Alankomaiden on lupa toimittaa niiden lammas- ja vuohikarjojen rakennetta koskevat tiedot, samoin Yhdistyneen kuningaskunnan on lupa toimittaa vuohikarjoja koskevat tiedot tilastointivuoden touko- tai kesäkuussa tehtävään vuosittaiseen karjan laskentaan tai maatilojen rakennetta koskevaan tietojen keruuseen sisältyvän karjansa osalta ennen seuraavan vuoden toukokuun 15 päivää." 4 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 1998. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 5 artikla Tämä direktiivi on osoitettu kaikille jäsenvaltioille. (1) EYVL L 149, 21.6.1993, s. 1. (2) EYVL L 149, 21.6.1993, s. 5. (3) EYVL L 149, 21.6.1993, s. 10.